121. epigramma
Hogyha Gadeirából Rómába elindulok útnak
    Baitisnak csordás partjaig egy hatod út.
Innét eggy ötöd út Pyladesnek phokisi földje:
    A vaccaei nevét a tehenészet adá.
Egy nyolcad rész kell az egekbe nyúló Pyrenéig
    Toldva tizenketted rész a tizedbül oda.
A Pyrenék s a magas Havasok közt egy negyed út van:
    Ausoniáig odább, ott hol az Eridanos
Elektronjával tündöklik, félhatod út van.
    Boldog az állapotom, amikor innen tovább
Kétezer és ötszáz stadiont még megteszek. Ime
    A tarpeiai szirt, amire vágyakodám!
Epigrammák